Тәүге тапҡыр 1952 йылда киноға төшә. 1956 йылда xa0«Һәм Алла ҡатын-ҡыҙҙы яралтҡан» тигән фильмдағы роле менән донъяла танылыу яулай. 1950—1960-сы йылдарҙа Европала ул Америкалағы xa0Мэрилин Монро кеүек секс-символға әүерелә. Шоу-бизнестағы xa021 йыллыҡ карьераһы барышында xa048 фильмда төшә, xa080 йыр яҙҙыра, төрлө музыкаль шоуҙарҙа ҡатнаша. 1973 йылда кино карьераһын тамамлағас, Бардо хайуандарҙы яҡлау эшмәкәрлеген башлай. 1990-сы йылдарҙан Францияла иммигранттарҙы, исламды тәнҡитләп, гомосексуалдарҙы һәм раса-ара никахтарҙы ғәйепләп йыш сығыш яһай. Бының һөҙөмтәһендә биш тапҡыр xa0«милләт-ара дошманлыҡ тоҡандырған өсөн» хөкөм ителә.